“Barselona” yozda “Real”, “Yuventus” va “Roma” bilan o‘rtoqlik o‘yinlarida maydonga tushadi

“Barselona” o‘zining mavsumlar oralig‘idagi taqvimini e’lon qildi.

“Ko‘k-anorranglilar” jami 6 ta o‘yin o‘tkazadi: 4 tasi AQSHda va yana 2 tasi Kataloniyada.
13-iyul kuni “Barselona” Ispaniya chempionatining quyi divizionlaridan birida to‘p suradigan Kataloniyaning “Olot” jamoasi bilan o‘ynaydi.
Shundan so‘ng Xavi shogirdlari AQSHga uchib ketadi va u yerda “Inter Mayami” (20-iyul), “Real” (24-iyul), “Yuventus” (27-iyul) va “Nyu-York Red Bulls” (31-iyul) jamoalariga qarshi maydonga tushadi.
6-avgust kuni La Liga yangi mavsumining boshlanishidan oldin “Barselona” Gamper Kubogi musobaqasi doirasida “Roma” bilan bahs olib boradi.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!